**Ministru kabineta rīkojuma projekta**

**“Par nekustamā īpašuma “Krūtaiņi”, Mārupē, Mārupes novadā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |    Ministru kabineta rīkojuma projekts sagatavots, lai no nekustamā īpašuma īpašniekiem atsavinātu tiem piederošā nekustamā īpašuma daļu publiskās lietošanas dzelzceļa transporta infrastruktūras objektu izbūvei un attīstībai.  Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), no nekustamā īpašuma īpašniekiem nepieciešams atsavināt nekustamā īpašuma “Krūtaiņi” (nekustamā īpašuma kadastra Nr. 8076 002 0067) daļu – zemes vienības (zemes vienības kadastra apzīmējums 8076 002 0067) daļu 1.4555 ha platībā (platība var tikt precizēta pēc zemes kadastrālās uzmērīšanas) – Mārupē, Mārupes novadā (turpmāk – nekustamā īpašuma daļa).Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai” Rail Baltica projektam noteikts nacionālo interešu objekta statuss.Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atsavināšana ir vienīgais veids šī mērķa sasniegšanai.Nekustamais īpašums (nekustamā īpašuma kadastra Nr. 8076 002 0067) ir ierakstīts Rīgas rajona tiesas Mārupes novada zemesgrāmatas nodalījumā Nr. 100000326716šādā sastāvā: zemes vienība (zemes vienības kadastra apzīmējums 8076 002 0067) 4.74 ha platībā. Nekustamā īpašuma īpašumtiesības nostiprinātas piecām personām.Atsavināšanas procesa laikā, pamatojoties uz 2020.gada 21.maija mantojuma apliecību (par tiesībām uz mantojumu pēc likuma), ir mainījies viens no kopīpašniekiem.Jaunais kopīpašnieks ir informēts par uzsākto atsavināšanas procesu un ir devis rakstisku piekrišanu nekustamā īpašuma daļas atsavināšanai.Rail Baltica projekta īstenošanai nepieciešama zemes vienības ar kadastra apzīmējumu 8076 002 0067 daļa ar platību 1.4555 ha.Pamatojoties uz viena kopīpašnieka lūgumu, ir izvērtēta arī informācija par visa nekustamā īpašuma atsavināšanu.Atbilstoši Mārupes novada domes 2018. gada 5. novembra atzinumam Nr. 2-5/2794 “Par zemes vienību ar kadastra apzīmējumu 80760020067”, pēc atsavināšanas atlikušās zemes vienības ar kadastra apzīmējumu 8076 002 0067 daļas 0.8692 ha un 2.4153 ha platībā ir veidojamas kā patstāvīgi īpašumi un izmantojami atbilstoši vietējās pašvaldības teritorijas plānojumam.Saskaņā ar Likuma 6.panta pirmo daļu institūcija var ierosināt visa nekustamā īpašuma atsavināšanu, ja sabiedrības vajadzībām ir nepieciešama tikai nekustamā īpašuma daļa un tā atlikusī daļa nepietiekamas platības, apgrūtinājumu vai konfigurācijas dēļ nav izmantojama atbilstoši vietējās pašvaldības teritorijas plānojuma.Saskaņā ar Nekustamā īpašuma valsts kadastra informācijas sistēmas teksta datiem nekustamajam īpašumam ir reģistrēts apgrūtinājums:- ekspluatācijas aizsargjoslas teritorija gar ielu vai ceļu – sarkanā līnija – 0.8300 ha.Saskaņā ar zemes ierīcības projektu, kas apstiprināts ar Mārupes novada domes 2019. gada 26. jūnija lēmumu Nr. 1.8 “Par zemes ierīcības projekta apstiprināšanu, adreses un nosaukuma piešķiršanu un lietošanas mērķa noteikšanu”, nekustamā īpašuma atsavināmajai daļai noteikti šādi apgrūtinājumi:- ekspluatācijas aizsargjoslas teritorija gar ielu vai ceļu – sarkanā līnija;- ekspluatācijas aizsargjoslas teritorija ap navigācijas tehnisko līdzekli aviācijas gaisa kuģu lidojumu drošības nodrošināšanai;- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona;- ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem;- ekspluatācijas aizsargjoslas teritorija gar kanalizācijas spiedvadu, kas atrodas līdz 2 metru dziļumam;- ekspluatācijas aizsargjoslas teritorija gar elektrisko tīklu kabeļu līniju;- ekspluatācijas aizsargjoslas teritorija gar pašteces kanalizācijas vadu.Apgrūtinājumi un to platības tiks precizētas zemes kadastrālās uzmērīšanas gaitā.Pamatojoties uz 2009.gada 29.oktobra nomas līgumu un 2010.gada 22.februāra vienošanos par grozījumiem 2009.gada 29.oktobra nomas līgumā, zemesgrāmatas nodalījumā uz nekustamo īpašumu nostiprināta nomas tiesība uz 10 (desmit) gadiem (līdz 2019.gada 28.oktobrim) ar tiesībām būvēt uz nomas zemes vienu ražošanas ēku, kas būs nomnieka īpašums.Satiksmes ministrijas ieskatā nav nepieciešams Rīgas rajona tiesai pieprasīt 2010.gada 22.februāra vienošanos par grozījumiem 2009.gada 29.oktobra nomas līgumā, lai pārliecinātos par nomas tiesības noteikumu izmaiņām. Pamatojoties uz Zemesgrāmatu likuma 61.panta pirmās daļas 2.punktu ieraksts par nomas tiesību dzēšanu zemesgrāmatā ir veicams, attiecīgas formas nostiprinājuma lūgumam pievienojot apliecinājumu par tās personas piekrišanu, kuras interesēs nostiprinājums vērsts, proti, nomas tiesība ir dzēšama ar visu nomas līguma līgumslēdzēju pušu piekrišanu. Atbilstoši īpašnieku sniegtajai informācijai nomas līguma termiņš nav pagarināts. Tādēļ Satiksmes ministrija pēc Ministru kabineta rīkojuma projekta pieņemšanas lūgs kopīpašniekiem dzēst zemesgrāmatas nodalījumā nostiprināto nomas tiesību.Ja nomas tiesība zemesgrāmatā netiks dzēsta pirms pirkuma līguma noslēgšanas, nekustamā īpašuma daļa tiks atsavināta, pamatojoties uz Likuma 13.pantu, piespiedu kārtā un uz atsevišķa likuma pamata.Atbilstoši Nekustamā īpašuma valsts kadastra informācijas sistēmas datiem uz zemes vienības ar kadastra apzīmējumu 8076 002 0067 atrodas mežs 0.15 ha platībā. Apsekojot minēto zemes vienību dabā, konstatēts, ka nekustamā īpašuma daļa ir ar zāles apaugumu, tā nav apbūvēta un uz tās neaug koki. Līdz ar to nekustamā īpašuma daļas tirgus vērtējumā atsevišķi nav norādīta mežaudzes vērtība.Atsavināšanas procesā nekustamā īpašuma kopīpašnieki nav pieteikuši zaudējumus.Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2020. gada 21.septembra lēmumu Nr. 03-14/3745 apstiprināja taisnīgas atlīdzības apmēru par nekustamā īpašuma “Krūtaiņi” (nekustamā īpašuma kadastra Nr. 8076 002 0067) daļas – zemes vienības (zemes vienības kadastra apzīmējums 8076 002 0067) daļas 1.4555 ha platībā (platība var tikt precizēta pēc zemes kadastrālās uzmērīšanas) – Mārupē, Mārupes novadā, atsavināšanu, nosakot to EUR 160 592.40, kas ietver:* tirgus vērtību zemes vienības (zemes vienības kadastra apzīmējums 8076 002 0067) daļai 1.1175 ha platībā (pēc kadastrālās uzmērīšanas platība var tikt precizēta), kas nav apgrūtināta ar ielu sarkanajām līnijām, EUR 137 676 jeb EUR 12.32 par kvadrātmetru;
* tirgus vērtību zemes vienības (zemes vienības kadastra apzīmējums 8076 002 0067) daļai 0.3380 ha platībā (pēc kadastrālās uzmērīšanas platība var tikt precizēta), kas apgrūtināta ar ielu sarkanajām līnijām, EUR 22 916.40 jeb EUR 6.78 par kvadrātmetru.

No četriem kopīpašniekiem ir saņemta piekrišana apstiprinātajam atlīdzības apmēram, viens kopīpašnieks nav sniedzis atbildi.Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.Ja netiks noslēgts pirkuma līgums par nekustamā īpašuma labprātīgu atsavināšanu, tiks virzīts likumprojekts par nekustamā īpašuma piespiedu atsavināšanu sabiedrības vajadzībām.Pēc atsavināšanas procesa pabeigšanas Satiksmes ministrija veiks īpašuma tiesību nostiprināšanu zemesgrāmatā uz valsts vārda Satiksmes ministrijas personā.Saskaņā ar Dzelzceļa likuma pārejas noteikumu 53. punktu Satiksmes ministrija nekustamo īpašumu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma daļas atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamā īpašuma daļa ir nepieciešama Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova